पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को कस्बा में पुलिस प्रशासन के अधिकारियों ने रेड अलर्ट जन अनुशासन पखवाड़े के अंतर्गत बाजार का दौरा कर व्यवस्थाओं की समीक्षा की। एसडीएम मनीष कुमार जाटव ने बताया कि शुक्रवार को सरमथुरा व बरौली में रेड अलर्ट जन अनुशासन पखवाडा अन्तर्गत गृह विभाग की गाइडलाइन की अवहेलना करने पर गैर अनुमत 16 दुकानों को सील किया गया है।
एसडीएम ने बताया कि सरमथुरा व बरौली में जनरल स्टोर, रेडीमेड गारमेंट्स, इलेक्ट्रॉनिक सामान एवं वस्त्र भंडार की दुकानें खुलने की लगातार शिकायत मिल रही थी। शुक्रवार को थानाप्रभारी अनिल गौतम के साथ सरमथुरा व बरौली के बाजार का भौतिक निरीक्षण किया गया तो शिकायत की पुष्टि होने पर एसडीएम ने सरमथुरा में छह व बरौली में दस गैर अनुमत दुकानों को सील किया।
वहीं 30 लोगों के चालान कर जुर्माना बसूला। शुक्रवार को पुलिस ने फालतू घूमते लोगो से 10 बाइक जब्त की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn